**СОФИЙСКИ УНИВЕРСИТЕТ “СВ. КЛИМЕН ОХРИДСКИ”**

**УНИВЕРСИТЕТСКИ АРХИВ**

**КОЛЕКЦИЯ „УНИВЕРСИТЕТСКИ ПРЕПОДАВАТЕЛИ“**

**ПРОФ. ЕМИЛ ГЕОРГИЕВ**

ВКЛЮЧВА ДОКУМЕНТИ ОТ 1950 ДО 1981г.

СЪДЪРЖА 7 ЛИСТА

ИСТОРИЧЕСКА СПРАВКА

Емил Иванов Георгиев е роден на 10.01.1910 г. в гр. Шумен. Завършва Държавната музикална академия в София през 1931 г., а след това и славянска филология в Историко-филологическия факултет на Софийския университет (1938г.). Специализира славистика във Виена. Доктор на Виенския университет (1939 г.). От 1945 г. е доцент в Софийския университет, а от 1947 г. – професор. Академик от 1977 г. Ръководител е на Катедрата по славянски литератури в периода 1947-1976 г.

Ръководител на Секцията по сравнително литературознание в Института за литература при БАН (1948-1981 г.), директор на Центъра по българистика към БАН (1976-1982 г.), председател на Славянското дружество (1968-1982 г.), вицепрезидент на Международната асоциация за изучаване и разпространение на славянските култури към ЮНЕСКО и др.

Умира в София на 1.05.1982 г.

Документите на акад. Емил Георгиев са предадени през 2014 г. заедно с книги от библиотеката му от негови наследници на Университетска библиотека. През 2019 г. документите бяха предадени от Университетска библиотека за съхранение в Университетския архив. Не успяхме да намерим координати на наследниците, за да установим дали в тях се намират още негови документи. Поради малкия брой на документите, те бяха оформени като част от колекцията „Университетски преподаватели“. Документите са в добро състояние. Съставена е кратка класификационна схема, като във всеки раздел документите са подредени по хронология. В част от кореспонденцията не са разчетени подписите на подателите и писмата са анотирани като подадени от неизвестно лице.

**КЛАСИФИКАЦИОННА СХЕМА**

**1. Научна и служебна дейност……………………………………………………………...1 – 38**

**2. Кореспонденция…………………………………………………………………………39 – 52**

**3. Документи и кореспонденция с Международната асоциация за изучаване и разпространяване на славянската култура /МАИРСК/………………………………..…53 - 59**

|  |  |  |  |  |
| --- | --- | --- | --- | --- |
| **№ по ред** | **Наименование на делото** | **Крайни дати** | **Брой листа** | **Заб.** |
|  | **I. Научна и служебна дейност** |  |  |  |
| 1 | Грамота на Е. Георгиев за заслуги към честването на 1300 години България. Печ. | 1981 | 1 |  |
| 2 | Проект за многотомна история на българската литература. Маш. | 10.05.1975 | 6 |  |
| 3 | „Основни течения в развитието на българската литература“ – монография от Е. Георгиев. Печ. | 1973 | 79 |  |
| 4 | План и бележки за книгата „Кирил и Методий – основоположници на славянската литература“. Рък. | Б.д. | 7 |  |
| 5 | Бележки и извадки от текстове, събирани за написването на „Славянската писменост приди Кирил и Методий“. Рък. | 1950 | 71 |  |
| 6 | „Рецензия на делото на Кирил и Методий и техните букви“. Рък. | Б.д. | 176 |  |
| 7 | Библиография за Средновековната българска литература. Рък. | Б.д. | 55 |  |
| 8 | Бележки върху „Беседа против богомилите“ от Презвитер Козма. Рък. | Б.д. | 7 |  |
| 9 | Бележки върху съдържанието на „Берлински сборник“ рък. | Б.д. | 36 |  |
| 10 | Бележки и извадки от „Вновь найденное свидетель-ство о деятельности Константина Философа“ от Ватрослав Ягич и от „Италианска легенда“. Рък. | Б.д. | 21 |  |
| 11 | „Граматик поп Георги“ – чернова на изследване от Е. Георгиев. Рък. | Б.д. | 25 |  |
| 12 | „Цар Михаил Асен. Договор с дубровничаните от 1253 г.“ – чернова на Е. Георгиев с бележки към нея. Рък. | Б.д. | 25 |  |
| 13 | „Литературата и културата в подем. Време на цар Иван Александър“ – бележки от Е. Георгиев и план за темата. Рък. | Б.д. | 18 |  |
| 14 | „Идейни течения и борби в средата на века (XIVв.) - бележки на Е. Георгиев и извадки от книги по темата. Рък. | Б.д. | 147 |  |
| 15 | „В сферата на Търновската книжовна школа“ – бележки на Е. Георгиевр рък. | Б.д. | 24 |  |
| 16 | „Видинската книжовна школа“ – чернови и бележки на Е. Георгиев. Рък. | Б.д. | 37 |  |
| 17 | „Книжовна дейност в Западно-българските земи. Традициите на Рилския манастир, Атонските манастири и на Охридската архиепископия“ – бележки от Е. Георгиев. Рък. | Б.д. | 25 |  |
| 18 | „Начало на второто южнославянско влияние в Русия“- бележки на Е. Георгиев и извадки от книги по темата. Рък. | Б.д. | 43 |  |
| 19 | „Български книжовници в родствените литератури през втората половина на XIV в.“ – бележки на Е. Георгиев. Рък. | Б.д. | 5 |  |
| 20 | „Сияние пред залез. Епоха на цар Шишман и Патриарх Евтимий Търновски (1371 – 1396 г.) – бележки на Е. Георгиев и извадки от книги. Рък. | Б.д. | 171 |  |
| 21 | „Писателския образ на Патриарх Евтимий“ – чернова на изследване от Е. Георгиев с приложени към него бележки и извадки от книги. Рък. | Б.д. | 182 |  |
| 22 | „Патриарх Евтимий Български“ – бележки на Е. Георгиев, план и извадки от книги. Рък. | Б.д. | 89 |  |
| 23 | „Нови насоки в литературното развитие на славянските народи“ – чернова от Е. Георгиев. | Б.д. | 24 |  |
| 24 | „Славянски литератури“ – бележки на Е. Георгиев и извадки от книги. Рък. | Б.д. | 16 |  |
| 25 | Чернова на студията „Вазов и славянството“ рък. | {1950} | 134 |  |
| 26 | „Поезия и действителност у Христо Ботев“ – чернова. Рък. | Б.д. | 112 |  |
| 27 | Теми за държавен изпит по българска литература с кратки бележки към тях. Рък. | {преди 1945} | 25 |  |
| 28 | Теми за лекции и упражнения по българска литература. Рък. | Б.д. | 7 |  |
| 29 | Реч на Е. Георгиев за българо-чешките литературни връзки; сказка от Е. Георгиев по случай деня на народните будители, изнесена в девическа гимназия. 2 док., маш., рък. | {1940-те год.} | 70 |  |
| 30 | Реч на Е. Георгиев „1300 години Българска държава“. Рък. | 1981 | 8 |  |
| 31 | Тетрадка-речник по немски език с упражнения. Рък | Б.д. | 23 |  |
| 32 | Бележки на Е. Георгиев по различни въпроси. рък. | 1959 | 6 |  |
| 33 | Части от пиесата на Фр. Шилер „Орлеанската дева“. Рък. | Б.д. | 6 |  |
| 34 | Мирогледът и битът на българския народ, отразен в народните песни. Рък. | Б.д. | 10 | Почеркът не е на Е. Георгиев |
| 35 | „Към по-тесни връзки в областта на висшето образование“ – част от доклад, вероятно от Е. Георгиев. Маш. | {1974} | 3 |  |
| 36 | Покана за участие в международна конференция в рамките на UNESCO-програмата за проучване на славянските култури „Славянските култури в историята на европейските култури“. Маш., немски ез. | 1976 | 1 |  |
| 37 | Молба от Е. Георгиев до председателя на БАН да бъде командирован в Ваймар, Германия за участие в колоквиум, посветен на 175-год. от смъртта на Йохан Готфрид Хердер. Маш. | 22.11.1978 | 1 |  |
| 38 | Автореферат на Светозар Игов с автограф за Е. Георгиев. Печ. | 1979 | 37 |  |
|  | **II. Кореспонденция** |  |  |  |
| 39 | Писмо до Е. Георгиев от {……..}/подписът не се разчита/ във връзка с посещение на Е. Георгиев в Масариковия университет в Бърно. Бърно, маш., чешки ез. | 15.03.1950 | 1 |  |
| 40 | Писмо до Е. Георгиев от {………..}/подписът не се разчита/ в което му изпраща за мнение книгата си „България в очите на туристите“. Прага, маш., чешки ез. | 10.04.1960 | 1 |  |
| 41 | Писмо до Е. Георгиев от Kurt Gabka от Университета в Греифсвалд в което го информира, че ще бъде издаден сборник по повод 65-годишнината на проф. F. Liewehr и го кани да изпрати своя работа за публикуване в него. Греифсвалд, маш., немски ез. | 5.05.1960 | 1 |  |
| 42 | Писмо до Е. Георгиев от O. Kralik във връзка с изпратена статия за покръстването на българите. Оломоуц, маш., чешки ез. | 25.02.1961 | 1 |  |
| 43 | Телеграма до Е. Георгиев от секретаря на Академията на науките в Берлин с предложение да изнесе лекция в Академията при пребиването си в Берлин. Берлин., маш., немски ез. | 6.05.1969 | 1 |  |
| 44 | Писмо до Е. Георгиев от Института по литературознание към Полската академия на науките с благодарност, че им е предоставил книгата си „Очерци по история на славянските литератури“. Варшава, маш., полски ез. | 7.12.1969 | 1 |  |
| 45 | Писмо до Е. Георгиев от Владимир Дьяков в което го информира, че е получил статиите му и ще се подготвят за печат. Москва, маш., руски ез. | 5.11.1976 | 1 |  |
| 46 | Писмо до Е. Георгиев от John K. Dutton от Световната федерация на научните работници по повод дейността на федерацията и списанието „Научен свят“. Лондон, маш., англ. ез., превод на български ез. | 21.02.1977 | 3 |  |
| 47 | Писмо до Е. Георгиев от Председателя на Международната комисия по история на славистиката чл. кор. Д. Ф. Марков с информация кога и къде ще се състои учредителното събрание на Международната комисия по история на славистиката. Москва, маш., руски ез. | 10.08.1978 | 2 |  |
| 48 | Писмо до Е. Георгиев от Националния комитет по Балканистика с покана да изпрати текста на докладът си, който ще изнесе на IV конгрес по балканистика в Анкара. София, маш. | 27.12.1978 | 1 |  |
| 49 | Писмо до Е. Георгиев от Dietmdr Endler от Карл Маркс университет в Лайпциг в което му изпраща превод на доклад с който Е. Георгиев е участвал на българситичен колоквиум в Лайпциг. Лайпциг, Маш. | 4.02.1979 | 1 |  |
| 50 | Писмо до Е. Георгиев от д-р Dobra Zivanovic с покана за участие в сборник, посветен на развитието на славянската филология през втората половина на XIX в. и отговор от Е. Георгиев. Белград, София, сръбски ез., бълг. ез., маш., 2 док. | 6.02.1979  22.03.1979 | 2 |  |
| 51 | Писмо до Е. Георгиев от проф. Hans Rothe във връзка с участието на Е. Георгиев в среща под надслов „Гьоте и светът на славяните“, организирана от Гьоте музеум в Дюселдорф и програма на срещата. Бон, маш, немски ез. | 10.03.1979 | 4 |  |
| 52 | Писмо до Е. Георгиев от проф. H. Grabhoff с покана за участие в кръгла маса „Европейското просвещение – славянските култури“. Маш., немски ез. | Б.д. | 1 |  |
|  | **III. Документи и кореспонденция с Международната асоциация за изучаване и разпространяване на славянската култура /МАИРСК/** |  |  |  |
| 53 | Писмо до Е. Георгиев от секретаря на МАИРСК д-р В. И. Злыднев с информация за провеждане на учредително заседание на Бюрото на МАИРСК. Маш., руски ез. | 31.05.1978 | 1 |  |
| 54 | Писмо до Е. Георгиев от секретаря на МАИРСК д-р В. И. Злыднев с информация за проведено учредително заседания на Бюрото на МАИРСК, целите и задачите му. Маш., руски ез. | .06.1978 | 2 |  |
| 55 | Писмо до Е. Георгиев от секретаря на МАИРСК д-р В. И. Злыднев с приложени към него Протокол от заседание на Бюрото на МАИРСК в Загреб и Заключителен доклад от заседанието на Генералната асамблея на МАИРСК в Загреб. Маш, руски ез., 3 док. | 17.10.1978 | 18 |  |
| 56 | Писмо до Е. Георгиев от секретаря на МАИРСК д-р В. И. Злыднев с молба да информира Секретариата за работата, която е извършила българската секция на асоциацията. Маш, руски ез | 26.01.1979 | 1 |  |
| 57 | Писмо до Е. Георгиев от президента на МАИРСК чл. кор. Д. Ф. Марков във връзка с възникнал конфликт за включването на Константин Миладинов и Райко Жинзифов като македонски поети в Антология на славянската поезия и писмо от Е. Георгиев до председателката на Българската комисия за ЮНЕСКО по същия въпрос. Маш, 2 док, руски ез, бълг. ез. | 4.12.1978  15.03.1979 | 2 |  |
| 58 | Информация за организирана от МАИРСК конференция на тема „Съвременните славянски култури: развитие, взаимодействие, международен контекст“. Маш., руски ез. | .05.1979 | 3 |  |
| 59 | Писма с информация за отказ на Американската асоциация по проблемите на славистиката да контактува с МАИРСК. Маш, з док., англ. ез., руски ез. | 5.01.1979  15.03.1979 |  |  |

РЕКАПИТУЛАЦИЯ: Всичко по опис 59 /петдесет и девет/ архивни единици

24.10.2019 г. СЪСТАВИЛ:

И. Колева,

Началник отдел Ун. архив